open-index/open-wikipedia-markdown huggingface dataset:
ఫాలన్ దాఫ

ఫాలన్‌ గాంగ్‌/ ఫాలన్‌ దాఫ. ఫాలన్‌ గాంగ్‌ పదం అభ్యాసానికి వర్తిస్తే, ఫాలన్‌ దాఫ ప్రబోధానికి వర్తిస్తుంది. పాశ్చాత్య దేశాలలో అనేక కొత్త మతాలు పుట్టినట్లు, ఆసియా ఖండంలోనూ కొన్ని కొత్త విశ్వాసాలూ, మతాలూ ఉద్భవించాయి. చైనాలో 20 వ శతాబ్ది చివరి దశకంలో పుట్టి, ఇంటర్నెట్‌ పుణ్యాన అతి వేగంగా ప్రపంచవ్యాప్తమైన కొత్త ఆధ్యాత్మిక ఉద్యమం ‘ఫాలన్‌ గాంగ్‌’. ఇది ఒక మతం కాదనీ, ఒక విద్య వంటిదనీ దానిని అనుసరిస్తున్న వారు అంటారు. లీ హాంగ్‌ ర ఈ ఉద్యమ వ్యవస్థాపకుడు. అతడు పుట్టింది 1951లోనో, 1952లోనో. బుద్ధిజం, కన్ఫ్యూసియనిజం, టావోయిజం సంప్రదాయాల నుంచీ, చైనా జానపదుల విజ్ఞానం నుంచీ సేకరించిన కొన్ని విద్యలను కలిపి ‘లీ’ ఈ కొత్త విద్యను రూపొందించాడు. ఇందులో భారతీయుల యోగాభ్యాసం వంటి కొన్ని పద్ధతులు ఉన్నాయి. వీటిని ఆచరించినందువల్ల శరీరం ఆరోగ్యవంతంగా ఉండి, ఆధ్యాత్మిక సాధనలో పురోగమనం సాధ్యమవుతుంది. ఇంటర్నెట్‌ వల్ల ఈ భావన చాలా వేగంగా వ్యాపించింది. ఈ విద్యను అభ్యాసం చేయడం వల్ల తమ ఆరోగ్యం బాగుపడిందని భావించిన వారు మరి కొందరికి నేర్పి, ఉద్యమం వ్యాపించడానికి తోడ్పడ్డారు. ఇదొక వ్యక్తి ఆరాధనగా, కొత్త ‘గురు సంప్రదాయం’గా స్థిరపడుతున్నదని భావించిన చైనా ప్రభుత్వం ఈ ఉద్యమాన్ని నిషేధించి, ‘లీ’ని అదుపు చేయడానికి ప్రయత్నించింది. కాని, అతడు అమెరికా వెళ్లి అక్కడ స్థిరపడ్డాడు. ఈ ఉద్యమాన్ని అనుసరిస్తున్న వారిపై కమ్యూనిస్టు ప్రభుత్వం దారుణ హింసాకాండ అమలు జరిపిందని ఫాలన్‌ గాంగ్‌ శిష్య గణాలు తమ వెబ్‌సైట్‌లో బొమ్మలతో సహా ప్రచారం చేశారు, ఇంకా చేస్తున్నారు. చైనా ప్రభుత్వం అంచనా ప్రకారం ఈ విద్యను అభ్యసించి పాటించేవారి సంఖ్య ఇరవై నుంచి ముప్పది లక్షల వరకు ఉంటుంది. ‘లీ’ వర్గీయులు మాత్రం తమ సంఖ్య ఏడు కోట్ల నుంచి పది కోట్ల వరకు ఉంటుందని అంటారు. ఫాలన్‌ గాంగ్‌ అంటే ‘ధర్మ చక్ర’ అభ్యాసం అని అర్థం. భారతీయ యోగ శాస్త్రంలో వలెనే మూలాధారం నుంచి సహస్రారం వరకు చక్రాలు ఉంటాయనీ, అందులో పొత్తికడుపు ప్రాంతంలో ఉండే చక్రంలో (మూలాధారం) చైతన్యం తీసుకొని రావడం ద్వారా సాధన పురోగమిస్తుందనీ ఉద్యమ నిర్వాహకులు అంటారు. చక్రాల నుంచి ఉద్భవించే శక్తిని చైనీయుల భాషలో ‘చీ’ (Qui) అంటారు. 
*[పారమార్థిక పదకోశం (పొత్తూరి వేంకటేశ్వరరావు) 2010 ]

వర్గం:యోగా
మెస్మరిజం

జర్మనీ దేశానికి చెందిన మెస్మర్‌ అనే వైద్యుడి పేరు మీద వ్యాపించిన సమ్మోహన విద్య (హిప్నాటిజం). ఆయన పూర్తి పేరు ఫ్రెడరిక్‌ యాంటన్‌ మెస్మర్‌ అని కొన్ని పుస్తకాలలోనూ, ఫ్రాన్సిస్కస్‌ యాంటోనియస్‌ మెస్మర్‌ అని కొన్ని పుస్తకాలలోనూ ఉంది. ఆయన 1734లో జన్మించాడని కొందరు వ్రాస్తే, 1733 అని మరి కొందరు వ్రాశారు. ఆయన 1815 వరకు జీవించారు. నక్షత్రాల నుంచి ఒక దివ్యపదార్థమేదో విశ్వమంతటిలోకీ ప్రవహిస్తున్నదనీ, ఈ పదార్థానికీ, మానవ శరీరానికి మధ్య సమతౌల్యం దెబ్బతిన్నప్పుడు అనారోగ్యం కలుగుతుందనీ ఆయన ఒక సిద్ధాంతాన్ని ప్రతిపాదించారు. నీటినీ, కొయ్యనీ అయస్కాంతం ప్రభావితం చేయలేదని అందరికీ తెలిసిన విషయం. కానీ, ఆయన ఈ రెండిటికీ అయస్కాంత ప్రభావం కలిగించాడు. తన శరీరంలో నుంచి వ్యాధులను నయం చేసే ఒక దివ్యపదార్థం వెలువడుతూందని ఆయన చెప్పేవారు. ఆశీర్వదిస్తున్నట్లు రోగుల పైగా చేతిని చాస్తూ వారి మధ్య నుంచి ఆయన నడచి వెళుతుంటే వారు సమ్మోహితులవు తుండేవారు. అదే మెస్మరిజంగా స్థిరపడింది. ఆయన సమకాలికులైన డాక్టర్లు మెస్మరిజాన్ని ఒప్పుకోలేదు. పైగా ఆయనను తీవ్రంగా విమర్శించారు. అయినప్పటికీ **మెస్మరిజం** పదం ఇప్పటికీ లోకంలో నిలచి ఉంది.
## ఆధారాలు
*పారమార్థిక పదకోశం (పొత్తూరి వేంకటేశ్వరరావు) 2010
## మూలాలు

వర్గం:మానసిక శాస్త్రము
పాస్ ఓవర్

thumb
పాస్‌ ఓవర్‌/ పాసోవర్‌. Pesakh (పెసాఖ్‌) అని కూడా అంటారు. ఇది యూదుల పండుగ. ఈజిప్టు నుంచి మోసెస్‌ (మోషె) సలహా ప్రకారం యూదులు తరలి వెళ్లిన (ఎక్జొడస్‌) సందర్భాన్ని జ్ఞాపకం చేసుకొనే పెద్ద పండుగ. (ఎగ్జొడస్‌ అంటే నిర్గమనం అనే పదం వాడుకలో ఉంది. ఎగ్జొడస్‌ పుస్తకానికి నిర్గమన కాండ అంటున్నారు). ఈజిప్టులో అతి భయంకరమైన ప్లేగు వ్యాధి ప్రబలిన సందర్భమది. మృత్యువు ప్రతి ఈజిప్టు గృహంలో మొదటి మగ శిశువును కబళిస్తుండే వాడు. యూదులను కాపాడే ఒక ఉపాయాన్ని దైవం మోసెస్‌ (మోషె) ద్వారా తెలియజేశాడు. ఈజిప్టు వదలి వెళ్లే ముందు సాయంత్రం ఒక గొఱ్ఱె పిల్లను ఆహారంగా త్వరితగతిని తీసుకోవలసిందనీ, చంపిన గొఱ్ఱెపిల్ల రక్తాన్ని తమ ఇంటిపై ఒక గుర్తుగా వ్రాసి ఉంచితే మృత్యుదేవత దానిని చూసి ఆ ఇంటిని వదలి వేరే ఇంటికి వెడతాడని మోసెస్‌ (మోషె) చెప్పిన ఉపాయం. ఇంటిని తప్పించి మరొక ఇంటికి వెళ్లడం ‘‘పాస్‌ ఓవర్‌’’. పెసాఖ్‌ అనేది ఇదే అర్థం కలిగిన హీబ్రూ పదం. ఈజిప్టు వదలి వెళ్లిన సందర్భాన్ని యేటా పండుగ చేసుకొనమని కూడా దైవ సందేశంలో ఉంది. యూదులు అలాగే చేశారు. ఈజిప్టు వదలి వెళ్లిపోయారు. ఇది జరిగింది యూదు సంవత్సరం ఏడవ నెల అయిన నిసాన్‌ మాసం 14వ రోజున. (ఏప్రిల్‌ మాసం 12వ తేదీకి కాస్త అటూ ఇటూగా వచ్చే రోజు). అది వసంత కాలం. అప్పటి నుంచి యూదులు ఈ దినాన్ని పండుగగా జరుపు కొంటున్నారు. యూదులలో సనాతనవాదులు ఈ పండుగను ఇజ్రాయిల్‌ బయట ఎనిమిది రోజులు చేస్తారు. సంస్కరణ వాదులైన యూదులు ఇజ్రాయిల్‌లోనే ఏడు రోజులు జరుపుతారు.

*[పారమార్థిక పదకోశం (పొత్తూరి వేంకటేశ్వరరావు) 2010 ]

వర్గం:పండుగలు
వర్గం:క్రైస్తవుల పండుగలు
గార్డెన్ ఆఫ్ ఈడెన్

**[[గార్డెన్‌ ఆఫ్‌ ఈడెన్‌]]** (Garden of Eden)  బైబిల్‌ ప్రకారం దైవం మొదట మనిషిని సృష్టించి ఉంచిన వనం ఈడెన్‌. జెన్సిస్‌ (Genesis) రెండవ అధ్యాయంలో ఈ వివరాలు ఉన్నాయి. పదిహేనవ వచనంలో ఈడెన్‌ గార్డెన్‌ ప్రస్తావన ఉంది. దైవం మొదట ఒక పురుషుడిని సృష్టించాడు. ఆ ఆది పురుషుడి పేరు ఆదం (Adam). వనంలో ఏ చెట్టుకు కాసిన ఫలాన్నయినా తినవచ్చును గానీ, మంచి చెడుగుల జ్ఞాన వృక్షం చాయలకు మాత్రం పోవద్దని దైవం హెచ్చరించాడు. తరువాత జంతు జాలాన్ని, విహంగ జాలాన్ని కూడా సమకూర్చాడు. ఆదమ్‌కు తోడు ఉండాలని ఒక స్త్రీని కూడా సృష్టించాడు. ఆదమ్‌కు గాఢ నిద్ర కలిగించి, అతడి పక్కటెముక ఒకటి తీసుకొని దానితోనే ఆమెను సృష్టించాడు. ఆదమ్‌ అన్ని జంతువులకి, పక్షులకి పేర్లు పెట్టాడు. ఆ స్త్రీని గురించి ‘‘ఈమె నా ఎముకలలో ఎముక. నా శరీర మాంసంలో మాంసం. కనుక Woman (వుమన్‌) అని పిలుద్దామనుకొన్నాడు. అప్పటికి వారిద్దరిపై ఏ ఆచ్ఛాదనలు లేవు. ఐనా వారిరువురికి సిగ్గు అంటే ఏమిటో తెలియలేదు. కాని, అటు తరువాత వారు నిషిద్ధ వృక్ష ఫలాన్ని తినడం, పతనం కావడం సృష్టినే ఒక పెద్ద మలుపు తిప్పింది. బైబిల్‌ ప్రకారం, సృష్టిలో ఈడెన్‌ గార్డెన్‌కు ఇంత పెద్ద పాత్ర ఉంది. ఈ వనం మెసపటోమియా ప్రాంతంలో ఉండేదని కొందరు పరిశోధకుల అభిప్రాయం.

## మూలాలు

* [పారమార్థిక పదకోశం (పొత్తూరి వేంకటేశ్వరరావు) 2010 ]
## ఇతర లింకులు

వర్గం:క్రైస్తవ మతము
టేకుమళ్ల కామేశ్వరరావు

**టేకుమళ్ల కామేశ్వరరావు** కవి, విమర్శకుడు.జానపద వాజ్మయం లోనూ, బాల వాజ్మయం లోనూ ఎక్కువగా కృషి చేశాడు. పాత పాటలు జోల పాటలు సేకరించి ప్రచురించాడు. వ్యవహారిక భాషకు కూడా కొన్ని నియమాలు అవసరమనే అభిప్రాయమున్న వ్యవహారిక భాషవాది.

## జీవిత విశేషాలు
తండ్రి టేకుమళ్ల అచ్యుతరావు వాజ్మయ విమర్శకుడు, బహుగ్రంథకర్త. ఇతడికి చిన్నప్పటి నుండే కవిత్వం వ్రాయడం అభ్యాసమైనది. బళ్లారిలో చదివాడు. 1927లో వివాహం జరిగింది. 1933లో ఉపాధ్యాయుడుగా ఉద్యోగం ప్రారంభించి స్కూళ్ల ఇన్‌స్పెక్టర్‌గా రాయలసీమ,ఉత్తర సర్కారు జిల్లాలలో పనిచేశాడు.1935లో భార్యావియోగం కలుగగా అదే సంవత్సరం రెండవ వివాహమైనది. 
 
ఈయన రాసిన * రోజా * కథ చదివిన గిడుగు రామ్మూర్తి పంతులు గారు * దేశ భాషలో ఎంతో కృషి చేసాను ఎందుకు? ఇటువంటి కథ ఒక్కటి రాసివుంటే ఎంత బాగుండేది * అని మెచ్చుకున్నారు.

## రచనలు
# రోజా (కథా సంపుటము)
# జానకి ప్రేమ (కథా సంపుటము) 
# వెలుగు 
# పాలపిట్ట 
# మిణుగురు పురుగు (గేయాలు) 
# కోపదారి మొగుడు (నాటకం) 
# సాహిత్య చిత్రములు(కథల సంపుటి) 
# పాత పాటలు 
# సాంప్రదాయ విజ్ఞానం 
# నా వాజ్మయ మిత్రులు
# Further life of the Soul
# కలువలు (ఖండకావ్యము)
# వాడుక భాషారచన - కొన్ని నియమములు
# పూర్వాంధ్రకవులు
# తెలంగాణా రాజుల చరిత్ర
# ప్రకాశవిమర్శీయము (నాటకం)
# జానపదగేయ వాజ్మయ చరిత్ర

## మూలాలు

* రాయలసీమ రచయితల చరిత్ర నాలుగవ సంపుటి - కల్లూరు అహోబలరావు-శ్రీకృష్ణదేవరాయ గ్రంథమాల, హిందూపురం

వర్గం:తెలుగు రచయితలు
వర్గం:1907 జననాలు
వర్గం:విజయనగరం జిల్లా రచయితలు
గిరిజా కళ్యాణం (నవల)

గిరిజా కళ్యాణం నవల ప్రముఖ నవలా రచయిత్రి యద్దనపూడి సులోచనారాణి రచించింది.
## రచన నేపథ్యం
నవలాదేశపు రాణి బిరుదు పొందిన యద్దనపూడి సులోచనారాణి గిరిజా కళ్యాణం నవల రచించగా అనంతరం ఆగస్టు 2005, ఆగస్టు 2011ల్లో పునర్ముద్రణలు పొందింది. పునర్ముద్రణలకు ఎమెస్కో బుక్స్ సంస్థ ప్రచురణ చేసింది. యద్దనపూడి సులోచనారాణి తన కూతురికి *నా జీవితంలో ఆశాదీపం అయిన ప్రియమైన శైలూకి ప్రేమతో - అమ్మ* అంటూ అంకితమిచ్చారు.

## ఇతివృత్తం
పెళ్ళంటే పవిత్రమైన బంధమనే అభిప్రాయమున్న కథానాయిక గిరిజ. జీవితమంటే భార్య, పిల్లలు, బాధ్యత అనే ఎలాంటి బాదరబందీ లేకుండా ఆకాశంలో విహంగంలా స్వేచ్ఛగా, ఆనందంగా సాగిపోవాలంటాడు చెందూ. విధివశాత్తూ భిన్నధృవాల వంటి వారిద్దరూ భార్యాభర్తలు అవుతారు. పెళ్ళయిన మొదటి రాత్రే చెందూ *ఇది కేవలం [[తాతయ్య]] పోరు పడలేక చేసుకున్న పెళ్ళి, నీకూ నాకూ నాకూ ఎలాంటి సంబంధమూ లేదు. త్వరలో నీకు డైవోర్స్ ఇచ్చేస్తాను* అని చెప్పేసి గిరిజని నిశ్చేష్టురాలిని చేశాడు. వారి జీవితం ఏ మలుపులు తీసుకుందన్నది ప్రధానమైన ఇతివృత్తంగా నవల వ్రాశారు.

## మూలాలు

వర్గం:తెలుగు పుస్తకాలు
వర్గం:తెలుగు నవలలు
వర్గం:యద్దనపూడి సులోచనారాణి రచనలు
వర్గం:2005 పుస్తకాలు
వర్గం:ఎమెస్కో ప్రచురణలు
తెలుగు గాయనీమణుల జాబితా

__NOTOC__
తెలుగు గాయనీమణుల జాబితా
-------------------------

## అ
* అనసూయ కులకర్ణి 
* అమృత వర్షిణి 
* అనూరాధ పౌడ్వాల్ 
* అనూరాధ శ్రీరామ్ 
* అనుపమ 
* అదితి శంకర్ 

## ఆ

* ఆశా భోంస్లే 

## ఉ
* ఉపద్రష్ట సునీత
* ఉష (గాయని) 
* ఉడుతా సరోజిని 
* ఉన్ని మీనన్ 

## ఊ

* ఊటుకూరి భూదేవి 

## ఋ
* ఋష్యేంద్రమణి

## ఎ
thumb|ఎం.ఎస్.సుబ్బులక్ష్మీ
* ఎం. ఎల్. వసంతకుమారి
* ఎం. ఎస్. సుబ్బలక్ష్మి
* ఎల్. ఆర్. ఈశ్వరి
* ఎస్.జానకి
* ఎస్.పి.శైలజ
* ఎస్.వరలక్ష్మి 
* ఎ.పి.కోమల 
* ఎల్ . ఆర్. అంజలి 

## ఐ

* ఐశ్వర్య దత్ శర్మ

## అం
* అంజనా సౌమ్య 
* అంజలి

## క
* కె. ఎస్. చిత్ర
* కె.జమునారాణి
* కె.మాలతి
* కె.రాణి
* కౌసల్య (గాయని) 
* కవితా కృష్ణమూర్తి 
* కల్పన 
* కళ్యాణి 
* కౌసల్య 
* కాంచనమాల 

## గ
* గీతా మాధురి 
* గంగ 
* గోపికా పూర్ణిమ
*గాయత్రి 

## చ
* చిత్తజల్లు కాంచనమాల 
* చిన్మయి శ్రీపాద

## జ
* జి.వరలక్ష్మి
* జిక్కి 
* జానకి శిష్ట్లా 
* జయలక్ష్మి 
* జొనితా గాంధీ 

## ట
* టి.కనకం
* టి.జి.కమలాదేవి
* టేకు అనసూయ 
* టంగుటూరి సూర్యకుమారి 

## త

## ద

* దీప్తి మాధురి

*దీపు 

## న

* నిత్యశ్రీ 
* నిత్య సంతోషిణీ 
* నందిత 
* నగరాజ కుమారి 
* నిత్యా మీనన్ 

## ప
* పసుపులేటి కన్నాంబ
* పి.లీల
* పి.సుశీల 
* ప్రణవి ఆచార్య 
* పూజా 
* పల్లవి 
* పూర్ణిమ 
* పుష్పవళ్లి 
* ప్రియ హిమేశ్ 

## బ
* బి.జయమ్మ 
* బాంబే జయశ్రీ 
* బెంగళూరు లత

## భ
* భానుమతీ రామకృష్ణ 
* భార్గవి 
* బెజవాడ రాజారత్నం 
* భగవతి 

## మ
* మద్దెల నగరాజకుమారి
* మోతే వేదకుమారి 
* మహాలక్ష్మి అయ్యర్ 
* మాల్గాడి శుభ 
* మంగ్ల్లి 
* మనీషా ఈరాభతిని 
* మౌనిక  
* మాలతి 
* మిన్మిని  
* మంజుల 
* మాళవిక 
* మధుప్రియ  
* మధుశ్రీ 
* మమతా మోహన్ దాస్ 
* మైధిలి 

## ర
* రావు బాలసరస్వతీ దేవి 
* రమ్య బెహరా 
* రీటా 
* రేణుక 
* రమోల 
* రమణి 
* రాధిక 
* రాజ్యలక్ష్మి 
* రాధా జయలక్ష్మి 
* రాజ రాజేశ్వరి 

## ల
* లతా మంగేష్కర్ 
* లక్ష్మి మేఘన 
* లలితా సాగరి 
* లక్ష్మీరాజ్యం 
* లలితారాణి 

## వ
* వక్కలంక సరళ
* వాణీ జయరామ్ 
* విజయలక్ష్మి 
* వసుంధరా దాస్ 

## శ
* శాంతకుమారి
* శ్రావణ భార్గవి
* శ్రీరంగం గోపాలరత్నం
* శ్రీరంజని (సీనియర్)
* శోభారాజు 
* శ్రేయా ఘోషల్ 
* శ్రావణి  
* శ్రీదేవి 
* శిష్ట్లా జానకి 
* శ్రీలేఖ 
* శివాని 
* శాంతి 
* శ్రేయ 
* శ్వేత 
* శుభ 
* శ్రీవర్థిని 
* శ్వేతా పండిట్ 
* శూలమంగళం రాజ్యలక్ష్మి

## ష

* షాలిని

## స
* సి.కృష్ణవేణి
* స్వర్ణలత (కొత్త)
* స్వర్ణలత (పాత) 
* సుభాషిణి 
* సుచిత్ర  
* సుజాత మోహన్ 
* సాహితి చాగంటి 
* సుధ  
* సునంద 
* సింధు 
* సురభి కమలాబాయి 
* సౌజన్య భాగవతుల 
* సంధ్య 
* సంగీత 
* సుమంగళి 
* సైందవి  
* సాహితి గాలిదేవర 
* స్మిత 
* సుచిత్ర  కృష్ణమూర్తి 
* సునిది చౌహాన్ 
* సోనూ కక్కర్ 
* సరస్వతి  
* సుందరమ్మ 
* సౌమిత్రి 

## హ

* హరిప్రియ 
* హరిణి 
* హర్షిక 

వర్గం:జాబితాలు
వకుళాభరణం లలిత

thumb|వకుళాభరణం లలిత
**వకుళాభరణం లలిత** ప్రముఖ పరిశోధకురాలు, రచయిత్రి, కళాకారిణి. వృత్తిరీత్యా అధ్యాపకురాలైన లలిత నేరస్థ జాతులపై పరిశోధించి సిద్ధాంత గ్రంథాన్ని ప్రచురించారు.
## కుటుంబనేపథ్యం
వకుళాభరణం లలిత తల్లిదండ్రులు మొదలి వెంకటసుబ్బయ్య, లు. ఆమె నెల్లూరి అమెరికన్ ఆసుపత్రిలో జన్మించినా ప్రకాశం జిల్లాలోని కుగ్రామమైన వెంకంపేట (ఆనాడు నెల్లూరు జిల్లాలో ఉండేది)లో చిన్నతనం గడిచింది. తండ్రి మొదట చెలంచర్లలో ఉంటూ చుండి జమీందారు వద్ద ఉద్యోగం చేసేవారు. ఆయన రంగస్థలంపై నాటకాల్లో ద్రౌపది, చంద్రమతి, దమయంతి మొదలైన పాత్రలను పోషించి నటునిగా పేరొందిన వారు. ఆ తర్వాతి కాలంలో జమీందారు వద్ద ఉద్యోగాన్ని వదిలివేయాల్సిన స్థితిలో వెంకంపేట చేరుకుని అటవీభూముల్ని సాగుచేసుకునే ప్రయత్నాల్లో అక్కడే స్థిరపడ్డారు. 
### విద్యాభ్యాసం
వెంకంపేట కుగ్రామం కావడంతో దాదాపు 5కిలోమీటర్ల దూరంలో ఉన్న గుడ్లూరులో లలిత ప్రాథమిక విద్యాభ్యాసం సాగించారు. ఉన్నత విద్యాభ్యాసంలో ఫస్ట్ ఫారం, సెకండ్ ఫారం నెల్లూరు పురపాలకోన్నత బాలికల పాఠశాలలో చదివారు. నెల్లూరు అధ్యక్షం వారి వీథిలోని పాఠశాలలో 6, 7 తరగతులు చదువుకున్నారు. ఆ దశలోనే పాఠశాలలో మంచిమార్కులు పొంది స్కాలర్ షిప్స్, బహుమతిగా పుస్తకాలు సాధించారు. అనంతర కాలంలో ఆమె అక్కాబావల వద్ద ఉండి మద్రాసులో ట్రిప్లికేనులోని లేడీ విల్లింగ్టన్ ఉన్నతపాఠశాలలో చదువు కొనసాగించారు. ఎస్.ఎస్.ఎల్.సి.(నేటి ఎస్.ఎస్.సి.కి సమానం) పూర్తయ్యాకా వివాహం చేసేందుకు సంవత్సర కాలం చదువును నిలిపివేశారు. ఆ సంబంధం తప్పిపోవడంతో అనంతర కాలంలో కావలిలో కళాశాల విద్యను ప్రారంభించారు. 1955-57 కాలంలో శ్రీవేంకటేశ్వర విశ్వవిద్యాలయానికి అనుబంధ సంస్థగా వున్న కావలి కాలేజీలో ఆమె స్పెషల్ తెలుగు, సివిక్స్, చరిత్ర గ్రూపుతో ఇంటర్మీడియట్ చదువుకున్నారు.

## వృత్తి జీవితం
## పరిశోధన రంగం
## రచన రంగం

## మూలాలు

వర్గం:తెలుగు పరిశోధకులు
వర్గం:తెలుగు రచయిత్రులు
వర్గం:తెలుగు కళాకారులు
వర్గం:ప్రకాశం జిల్లా సామాజిక పరిశోధకులు
సంగమేశ్వరం (నాగాయలంక)

**సంగమేశ్వరం (నాగాయలంక)** కృష్ణా జిల్లా నాగాయలంక మండలానికి చెందిన రెవిన్యూయేతర గ్రామం. 

## గ్రామ భొగోళికం
ఇది సముద్ర మట్టానికి 6 మీ.ఎత్తులో ఉంది.

## సమీప గ్రామాలు
రేపల్లె, మచిలీపట్నం, పొన్నూరు, పెడన

## గ్రామానికి రవాణా సౌకర్యం
నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 85 కి.మీ

## గ్రామంలోని విద్యా సౌకర్యాలు
జిల్లాపరిషత్ ప్రాథమికోన్నత పాఠశాల, తలగడదీవి ప్రగతి విద్యానికేతన్, గణపేశ్వరం
## గ్రామములో దర్శనీయ ప్రదేశాలు/దేవాలయాలు
### సంగమేశ్వరస్వామివారి దేవాలయం
ఈ ఆలయంలో ప్రతి సంవత్సరం ఫాల్గుణమాసంలో పక్షం రోజులపాటు జరిగే సూర్యకిరణాభిషేకాలు మహాప్రశస్తమైనది. సముద్రానికి అతి చేరువలో, దేవతలే స్వయంగా నిర్మించినట్లు ప్రాశస్తం పొందిన ఈ ఆలయంలోనికి సముద్రగర్భం నుండి ఎగసివచ్చే సూర్యభగవానుని తొలికిరణాలు తాకేలాగా ఆలయ నిర్మాణం జరిగింది. యావద్భారతదేశంలో కోణార్క సూర్య దేవాలయం తరువాత సూర్యకిరణాలు నేరుగా స్వామివారి మూలవిరాట్టుని అభిషేకించే ఏకైక దేవాలయం ఇది కావడం విశేషం. ఈ క్షేత్రంలో సూర్య కిరణ పూజ జరిగే సమయంలో భక్తులు ఎలాంటి కోరికలు కోరుకున్నా నెరవేరుతుందని భక్తుల విశ్వాసం. ఈ పక్షం రోజులూ స్వామివారికి ఆలయంలో విశిష్టాభిషేకాలు నిర్వహించెదరు. ఈ పక్షం రోజులూ ఆలయానికి వచ్చే భక్తులకు, ఆలయ కమిటీవారు అన్ని సౌకర్యాలు కలుగజేసెదరు. ఇంతటి విశిష్టత కలిగిన ఈ ఆలయంలో ప్రతి సంవత్సరం గోచరించే ఈ అద్భుతాన్ని కనులారా వీక్షించాలంటే ఈ ఆలయానికి తెల్లవారుఝాముననే చేరుకోవాలి. ఇక్కడకు విజయవాడ, మచిలీపట్నం, గుడివాడల నుండి ప్రతి రోజూ, నాగాయలంక వరకు ఆర్.టి.సి. బస్సు సౌకర్యం ఉంది. నాగాయలంక నుండి ఈ క్షేత్రం చేరుకోనడానికి ఈ పక్షం రోజులూ వేకువఝాముననే ప్రత్యేక బస్సు సౌకర్యం ఏర్పాటు చేసెదరు.

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు
## గ్రామ విశేషాలు
ఈ గ్రామం బంగాళాఖాతం సముద్ర తీరంలో ఉంది. ఈ గ్రామంలో ఒక తాబేళ్ళ సంరక్షణ కేంద్రాన్ని ఏర్పాటు చేసారు. ఈ కేంద్రం నుండి తాబేళ్ళ గుడ్లను సముద్రం లోనికి వదలగా, 110 తాబేళ్ళ పిల్లలు వచ్చినవి. వీటిని అటవీ శాఖ వీరు సంరక్షించుచున్నారు. ఇక్కడ క్యాట్ ఫిష్ గూడా ఉన్నట్లు గుర్తించారు. 

## మూలాలు


## వెలుపలి లింకులు

వర్గం:నాగాయలంక మండలంలోని గ్రామాలు
చిన్నాపట్టు

**చిన్నాపట్టు** చిత్తూరు జిల్లా నాగలాపురం మండలానికి చెందిన రెవెన్యూయేతర గ్రామం.

## మూలాలు
అచ్ఛమ నాయుడు కండ్రిగ

**అచ్ఛమ నాయుడు కండ్రిగ** చిత్తూరు జిల్లా, నాగలాపురం మండలానికి చెందిన రెవెన్యూయేతర గ్రామం .
## మూలాలు
విశ్వోదయ కళాశాల

**విశ్వోదయ కళాశాల** కావలి పట్టణంలోని ప్రసిద్ధి వహించిన విద్యాసంస్థ. 1950లో ప్రారంభమైన ఈ సంస్థ ప్రస్తుతం ఇంజనీరింగ్, వైద్యం, మేనేజ్ మెంట్, ఔషధ విజ్ఞానశాస్త్రం వంటి వివిధ వైద్యసంస్థలకు మూలసంస్థగా భాసిస్తోంది.
## నేపథ్యం
దొడ్ల రామచంద్రారెడ్డి లలిత కళలకు పూర్వఔన్నత్యం తీసుకురావాలని, అన్యాయాలను, అక్రమాలను అరికట్టాలని, మానవత్వపు విలువలు పెంచాలని ఆశయాలు కలిగిన వ్యక్తి. ఈ ఆశయాలకు చేయూతగా సమాజంలో ఉత్తమ విలువలు, ఆదర్శాలు కలిగిన విద్యావంతులు తయారుకావాలని, దానికి విద్యాసంస్థ స్థాపన తొలిమెట్టుగా భావించి విశ్వోదయ ప్రారంభించారు. ఈ సంస్థ ఏర్పాటు, సంస్థ ఆశయాల రూపకల్పనలో పాకాల వెంకట రాజమన్నారు, బెజవాడ రామచంద్రారెడ్డి, టాంపో, పుచ్చలపల్లి హరిశ్చంద్రారెడ్డి, తిక్కవరపు రామిరెడ్డి, దొడ్ల వెంకటరామిరెడ్డి వంటి వారు ఉన్నారు. డి.రామచంద్రారెడ్డికి ప్రజావైద్యుడు పుచ్చలపల్లి రామచంద్రారెడ్డి(డాక్టర్ రామ్), కవి, పండితుడు ఎస్.వి.భుజంగరాయశర్మ వంటి వారు సంస్థ ఏర్పాటు విషయంలో ప్రోత్సాహించారు. సంస్థ ఏర్పాటు వెనుకనున్న ఆశయాలను, లక్ష్యాలను కవిగా భుజంగరాయశర్మ ఇలా కవితారూపాన్నిచ్చారు:

మానవుని మనస్సుకు హద్దులు చెరపాలనీ
పగగొన్న కోడెత్రాచు కోరలనుండి అమృతం పిండాలనీ
గాయపడిన గుండెలకు చందనం పూయాలనీ
గాలినిండా కళల పరిమళం పూరించాలనీ
ఏవో ఆశలు, ఏవేవో మధురాశలు!


## చరిత్ర
1950 మార్చి నెలలో దొడ్ల రామచంద్రారెడ్డి(డి.ఆర్.) విశ్వోదయ కళాశాలను ప్రారంభించారు.

## మూలాలు

వర్గం:1950 స్థాపితాలు
వర్గం:విద్యా సంస్థలు
వర్గం:ప్రైవేట్ విద్యాసంస్థలు
రాజుల కండ్రిగ

**రాజుల కండ్రిగ**, చిత్తూరు జిల్లా, నగరి మండలానికి చెందిన రెవెన్యూయేతర గ్రామం

## ప్రధాన పంటలు
ఇక్కడి ప్రధాన పంటలు వరి, చెరకు

## మూలాలు
పుచ్చలపల్లి రామచంద్రారెడ్డి

thumb|పుచ్చలపల్లి రామచంద్రారెడ్డి|261x261px
**పుచ్చలపల్లి రామచంద్రారెడ్డి** నెల్లూరు పట్టణంలో ప్రజావైద్యునిగా ప్రజలకు ఉచిత వైద్యాన్ని అందించిన వ్యక్తి. ప్రముఖ కమ్యూనిస్టు నేత పుచ్చలపల్లి సుందరయ్య తమ్ముడు. నెల్లూరు నగరంలో నడుస్తున్న రామచంద్రారెడ్డి ప్రజావైద్యశాల వ్యవస్థాపకుడు, కావలి పట్టణానికి చెందిన విశ్వోదయ కళాశాలల సహ వ్యవస్థాపకుడు. జనబాహుళ్యంలో డాక్టర్ రాం అన్న పేరుతో సుప్రసిద్ధుడు. 
## వ్యక్తిగత జీవితం
రామచంద్రారెడ్డి పొట్టి శ్రీరాములు నెల్లూరు జిల్లా విడవలూరు మండలం అలగానిపాడు గ్రామంలో 1915 జనవరి 21 న జన్మించాడు. ఆయన భూస్వామ్య కుటుంబానికి చెందినవాడు. తండ్రి వెంకటరామిరెడ్డి, తల్లి శేషమ్మలకు ఆఖరి సంతానంగా జన్మించాడు. తెలంగాణా రైతాంగ సాయుధ పోరాట వీరుడు, స్వాతంత్ర్య సమర యోధుడు, తెలుగునాట కమ్యూనిస్టు ఉద్యమ నిర్మాతల్లో ఒకరైన *కమ్యూనిస్టు గాంధీ* పుచ్చలపల్లి సుందరయ్యకు రామచంద్రారెడ్డి తమ్ముడు.
## వైద్యరంగం
1935-40 మధ్యకాలంలో రామచంద్రారెడ్డి మద్రాసులో వైద్యవిద్యను అభ్యసించారు. 1940లోనే ఆయన నెల్లూరు పట్టణంలో రామచంద్రారెడ్డి ప్రజావైద్యశాలను ప్రారంభించి నడిపారు. ప్రజావైద్యశాల ద్వారా పేదలకు ఉచితంగా వైద్యం చేస్తూ నెల్లూరు ప్రాంతంలో ప్రాచుర్యం పొందారు. *సాంఘిక వ్యవస్థ, ప్రజల ఆర్ధిక జీవన విధానం సమూలంగా మారితే గానీ, తిండి తిప్పల్లో ఒక మార్పు రానిదే ఆరోగ్యం, శుభ్రత చేకూరవు* అంటూండే రామచంద్రారెడ్డి ఆ క్రమంలో సమసమాజ స్థాపన కోసమూ తనవంతు కృషిచేశారు. కమ్యూనిస్టు పార్టీలోని కార్యకర్తలందరికీ కొంత వరకు వైద్యం తెలిసి ఉండాలన్న ఒక పథకం డా.రాం సిద్ధం చేశాడు. గ్రామాలకు వెళ్ళి, బీదల మురికి వాడలకు వెళ్ళి పనిచేసే కమ్యూనిస్ట్ కార్యకర్తలకు కొంత ప్రథమ చికిత్స, చిట్కావైద్యం, ఇంజెక్షను చేసే నైపుణ్యం ఉండాలని ఆయన అభిప్రాయం.

*పేదరికం రోగాన్ని తీసుకువస్తుందని, ఆ పేదరికాన్ని, దానికి కారణమైన వ్యవస్థల్నీ సమూలంగా నాశనం చేయడానికి సమయం పట్టవచ్చు. దానికోసం ఎన్నో త్యాగాలు చేయాల్సి వస్తుంది, ఎన్నో పోరాటాలు జరగాలి. అంతవరకూ రోగాలు ఆగుతాయా? రోగుల ప్రాణాలు నిలిచివుంటాయా? పేదరికాన్ని ధ్వంసం చేయడం దీర్ఘకాలిక ప్రణాళిక. దానికి అనుబంధంగా కమ్యూనిస్టు కార్యకర్తలు సత్వర ప్రణాళికగా కొంత వైద్యం నేర్చుకుని బీదల్ని కాపాడాలి* అనేవారు డాక్టర్ రాం. ఆయన ఈ పథకం రూపకల్పన చేసి నిర్వహించడంలో అపారమైన కృషిచేశారు. ఆ పథకం ద్వారా ఎందరో బేర్ ఫూట్ డాక్టర్లను తయారుచేశారు. ప్రస్తుతం రామచంద్రారెడ్డి ఆసుపత్రి ఆయన కన్న ఒక కలను నిజం చేస్తూ పోస్టుగ్రాడ్యుయేషన్ కోర్సుల్లో శిక్షణనిచ్చే వైద్యసంస్థగా రూపొందింది.

వైద్యుని వద్దకు రోగి కాక రోగి దగ్గరకే వైద్యుడు వెళ్ళాలనేది రామచంద్రారెడ్డి సిద్ధాంతం. దాన్ని అనుసరిస్తూ పీపుల్స్ పాలీక్లినిక్, సంచార వైద్యశాల, మాస్ ఎక్స్-రే వంటివి నడిపించారు. కేవలం వైద్యుడైతే సరిపోదని నిపుణుడు కావాలని, అంతే కాక ఆ నైపుణ్యాన్ని అట్టడుగు ప్రజల వరకూ ఉపయోగించాలని అనేవారు.
## కమ్యూనిస్టు ఉద్యమం
బీడీ కార్మికుల సమ్మె, రిక్షాకార్మికుల సమస్యల గురించి ఉద్యమాలలో స్వయంగా పాల్గొన్నారు.

## మూలాలు

## బాహ్య లంకెలు
* డాక్టర్ జెట్టి శేషారెడ్డి జీవితం - స్మృతులు

వర్గం:సినిమా నిర్మాతలు
వర్గం:తెలుగువారిలో వైద్యులు
వర్గం:1915 జననాలు
వర్గం:నెల్లూరు జిల్లా వైద్యులు
వర్గం:నెల్లూరు జిల్లా సామాజిక కార్యకర్తలు
జల నేతి

thumb|జలనేతి చేస్తున్న స్త్రీ
**జలనేతి** అనునది ఒక యోగా ప్రక్రియ
ఈ ప్రక్రియకు అర లీటరు నీటికి ఒక స్పూను సైంధవ లవణం గానీ అయోడిన్ లేని సముద్రపు ఉప్పును గానీ కలిపి, బాగా మరిగించి గోరువెచ్చగా అయిన తరువాత జలనేతి కోసం ప్రత్యేకంగా తయారు చేసిన పరికరం (జల నేతి పోట్) ఉపయోగించి ముక్కు లోని ఒక రంధ్రం ద్వారా నీటిని పంపితే ముక్కు యొక్క మరియొక రంధ్రం ద్వారా ఆనీరు బయటకు వచ్చేస్తుంది. తద్వారా ముక్కులో ఏర్పడిన మలినాలన్నీ బయటకు వచ్చి శ్వాస ఇబ్బందులన్నీ తొలగి ఉపసమనం పొందుతారు. ముక్కు యొక్క రెండు రంద్రాలనూ ఇదే ప్రక్రియలో శుభ్రపరుచుకోవాలి.

సాధారణంగా ముక్కు ద్వారా శ్వాస తీసుకోవడంలో ఇబ్బంది కలిగినపుడు, ముక్కు దిబ్బడ లేదా ఆస్త్మాతో బాధ పడుతున్నప్పుడు, సైనసైటిస్ తో బాధపదుతున్నప్పుడు ఉపశమనం కొరకు ఈ యోగా ప్రక్రియ ఎంతగానో ఉపయోగపడుతుంది.
ఈ ప్రక్రియను సాధన చేయడానికి ముందు గురువు యొక్క సలహాలు, సూచనలను అనుసరించడం ఉత్తమం.

## జాగ్రత్తలు
వీలైనంత వరకూ ఉదయం పూట మాత్రమే ఈ ప్రక్రియను చేయడం మంచిది.
నీటిని మరిగించడం వలన ఆనీటిలోని క్రిములన్నీ చనిపోతాయి కాబట్టి ముక్కు ఆరొగ్యవంతంగ ఉంటుంది.
కొన్ని సార్లు ఉప్పుతోపాటు అరస్పూను బేకింగ్ సోడాను కూడా కలపడం ద్వారా మరింత ఫలితాన్ని పొందవచ్చు.

## ఉపయోగకరమైన బయటి లింకులు

## మూలాలు

వర్గం:యోగా
చంద్రశేఖర్ యేలేటి

**చంద్రశేఖర్ యేలేటి** (జననం మార్చి 4, 1973) తెలుగు సినిమా దర్శకుడు. ఆయన తెలుగులో ఉత్తమ జాతీయ చలన చిత్ర పురస్కారం పొందిన ఐతే సినిమా ద్వారా చిత్రరంగంలో ప్రవేశించారు.  ఆయన అనుకోకుండా ఒక రోజు, ప్రయాణం వంటి విజయవంతమైన సినిమాలకు దర్శకత్వం వహించాడు.  తన దశాబ్ద వృత్తి జీవితం లో ఆంధ్రప్రదేశ్ ప్రభుత్వం నుండి రెండు నంది పురస్కారాలను పొందాడు. 

## బాల్య జీవితం, కెరీర్
ఆయన 1973 మార్చి 4న ఆంధ్రప్రదేశ్ రాష్ట్రం లోని తుని లో జన్మించాడు. గుణ్ణం గంగరాజు ఆయన బంధువు. చంద్రశేఖర్ మే 19న వివాహం జరిగింది. గుణ్ణం గంగరాజు దర్శకత్వం వహించిన తెలుగు చలన చిత్రం లిటిల్ సోల్జర్స్ లో సహాయ దర్శకునిగా జీవితాన్ని ప్రారంభించాడు. బహుళ ప్రజాదరణ పొందిన హాస్య ధారావాహిక అయిన అమృతం (ధారావాహిక) మొదటి 10 ఎపిసోడ్లకు దర్శకత్వం వహించాడు.

## మలుపు (2004&ndash;2009)
అసిస్టెంటు డైరక్టరుగా పనిచేసిన తరువాత  ఆయన ఐతే సినిమాతో దర్శకత్వ భాద్యతలు చేపట్టాడు. ఈ చిత్రం నిర్మాణానికి 1.5 కోట్ల ఖర్చయింది. కానీ ఈ చిత్రం 6 కోట్లకు పైగా వసూళ్లను సాధించింది.  రెండు సంవత్సరాల తరువాత ఆయన అనుకోకుండా ఒక రోజు చిత్రాన్ని విదుదల చేసాడు. ఈ రెండు చిత్రాలకు గున్నం గంగరాజు నిర్మాణ భాద్యతలు చేపట్టాడు. కొంత కాలం వ్యవధి తరువాత ఆయన గోపీచంద్ కథా నాయకునిగా ఒక్కడున్నాడు చిత్రానికి దర్శకత్వం వహించాడు. 2009లో ఆయన తన నాల్గవ చిత్రం మంచు మనోజ్ కథానాయకునిగా ప్రయాణం చిత్రానికి దర్శకత్వం వహించాడు.

## చిత్రాలు

## టెలివిజన్
* అమృతం (పది ఎపిసోడ్లు)

## అవార్డులు
;National Film Awards
*National Film Award for Best Feature Film in Telugu - *[[Aithe]]*

;Nandi Awards
*Nandi Award for Best Feature Film (Silver) - *[[Anukokunda Oka Roju]]*
*Nandi Award for Best Screenplay Writer - *[[Anukokunda Oka Roju]]*
*Nandi Award for Best Story Writer - *[[Aithe]]*

## మూలాలు

## ఇతర లింకులు
*https://web.archive.org/web/20120318134502/http://www.thehindujobs.com/thehindu/mp/2003/10/14/stories/2003101400510100.htm
*

వర్గం:National Film Award winners
వర్గం:జీవిస్తున్న ప్రజలు
వర్గం:1973 జననాలు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:తూర్పు గోదావరి జిల్లా సినిమా దర్శకులు
నిమ్మ రాజిరెడ్డి

నిమ్మ రాజా రెడ్డి, (మీడియాలో నిమ్మ రాజి రెడ్డిగా కూడా సుపరిచితుడు) (1937 మార్చి 9 - 2009 అక్టోబరు 19)  వరంగల్లు జిల్లాకు చెందిన రాజకీయ నాయకుడు. ఆంధ్రప్రదేశ్ శాసనసభ్యునిగా పనిచేసాడు. రెండు దశాబ్దాల పాటు చేర్యాల నియోజకవర్గం కి ప్రాతినిధ్యం వహించాడు. నాలుగు సార్లు ఎమ్మెల్యేగా ఎన్నికైనాడు. అతను ఆంధ్రప్రదేశ్ రాష్ట్ర మంత్రిగా కూడా తన సేవలనందించాడు. 

## జీవిత విశేషాలు
అతను  వరంగల్ జిల్లాలో 1937 మార్చి 9వ తేదీన జన్మించాడు.  సర్పంచి స్థానం నుంచి రాష్ట్ర మంత్రి వరకు పదవులు పొందినాడు. 1983 నుంచి చేర్యాల అసెంబ్లీ నియోజకవర్గం నుంచి 4 సార్లు శాసనసభకు ఎన్నికయ్యాడు. ఎన్.టి.రామారావు మంత్రివర్గంలో జౌళిశాఖ మంత్రిగా, విద్యుత్తు శాఖ మంత్రిగా పనిచేశారు. అతను అక్టోబరు 19, 2009న మరణించాడు.

## రాజకీయ పదవులు
అతను 1962లో తన 25వయేట రాజకీయాలలోకి  ఇండిపెండెంట్ గా ప్రవేశించాడు.

* 1962–64 –  వరంగల్ జిల్లా,చెరియాల్ మండలం వెల్దండ పంచాయితీకి  సర్పంచ్ గా రెండు సంవత్సారాలు ఉన్నాడు.
* 1964–1978 – 14 సంవత్సరాల పాటు నార్మెట్టకు పంచాయితీరా ప్రెసిడెంటు.
* 1978 – మొదటి సారి అసెంబ్లీ ఎన్నికలలో పోటీ 
* 1978–1982 – వరంగల్ లోని చెరియాల్ లో బ్యాంకు చైర్మన్ 
* 1982 – నందమూరి తారకరామారావు అధ్వర్యంలోని తెలుగుదేశం పార్టీ లో చేరిక.
* 1978–1999 – 21 సంవత్సరాల పాటు శాసనసభ్యునిగా ఎన్నిక. అతను చెరియాల్ శాసన సభ నియోజకవర్గం నుండి తెలుగుదేశం పార్టీ తరపున పోటీ చేసాడు.  

## రాజకీయ జీవితం
అతను వృత్తిపరంగా న్యాయవాది అయిన నిమ్మ రాజిరెడ్డి  25 సంవత్సరాల వయస్సు నుండి తన ప్రాంతానికి నాలుగు దశాబ్దాలకు పైగా వివిధ పదవులలో పనిచేశాడు. మొదట గ్రామ సర్పంచ్ గా, తరువాత సమితి అధ్యక్షుడిగా, తరువాత బ్యాంక్ చైర్మన్ గా గెలిచాడు. అతను 1978 లో అసెంబ్లీ ఎన్నికలలో మొదటిసారి పోటీ చేసాడు. ఆ తరువాత 1983 లో పోటీ చేసి  తెలుగు దేశం పార్టీ కోసం నాలుగు సార్లు  వరుసగా గెలిచాడు. రెండు దశాబ్దాలుగా వరంగల్ జిల్లాలో చెరియల్ నియోజకవర్గానికి ప్రాతినిధ్యం వహిస్తున్న ఎమ్మెల్యేగా పనిచేశాడు.  ఆంధ్రప్రదేశ్ ప్రభుత్వంలో ఆర్థిక మంత్రి, విద్యుత్ & చేనేత మంత్రి గా   రెండు శాఖలకు మంత్రిగా కూడా పనిచేశాడు.

1999 లో  ఎన్. టి. రామారావుపై చంద్రబాబు నాయుడు తిరుగుబాటు తరువాత రాజిరెడ్డి  చంద్రబాబు నాయుడు తిరుగుబాటుకు మద్దతు ఇవ్వనందుకు,  పార్టీ వ్యవస్థాపకుడు ఎన్. టి. రామారావుకు మద్దతు ఇచ్చినందుకు  అసెంబ్లీ టిక్కెట్‌ను  తిరస్కరించాడు. అప్పటి నుండి చెరియాల్ నియోజకవర్గం జనగామ  నియోజకవర్గంలో విలీనం జరిగే వరకు  తెలుగు దేం  పార్టీకి ప్రాతినిధ్యం వహిస్తున్న ఏ నాయకుడూ చెరియల్ నియోజకవర్గాన్ని గెలవలేదు.

చెరియల్ నియోజకవర్గంలో తెలుగుదేశం  పార్టీకి  చంద్రబాబు నాయుడుపై నిమ్మ రాజారెడ్డి వ్యతిరేకత వల్ల లాభించలేదు.  అతను తెలంగాణ ఉద్యమానికి కూడా గట్టిగా మద్దతు ఇచ్చాడు. తరువాత తెలంగాణ రాష్ట్ర సమితి పార్టీ స్థాపించిన తరువాత కూడా మద్దతు ఇచ్చాడు.  ఏప్రిల్ 2004 లో  చంద్రబాబు నాయుడు అతనిని  సీనియర్ సభ్యులైన ధరూర్ పుల్లయ్య,  సి. లక్ష్మీ నరసింహరెడ్డితో లతో పాటు  పార్టీ నుండి బహిష్కరించాడు.  2009 అసెంబ్లీ ఎన్నికలలో  తెలంగాణ రాష్ట్ర సమితి తెలుగు దేశం పార్టీతో పొత్తు పెట్టుకున్నప్పుడు  అతను దానిని వ్యతిరేకించాడు.  చంద్రబాబు నాయుడుపై తన శత్రుత్వాన్ని చూపించడానికి భారత జాతీయ కాంగ్రెస్‌లో చేరాడు. చెరియాల్ నియోజకవర్గం జనగామ నియోజకవర్గంలో విలీనం అయిన తరువాత కాంగ్రెస్ పార్టీ అభ్యర్థి పొన్నాల లక్ష్మయ్యకు 2009 శాసనసభ ఎన్నికలలో విజయం సాధించడానికి కీలక పాత్ర పోషించాడు.

## మూలాలు

వర్గం:1937 జననాలు
వర్గం:2009 మరణాలు
వర్గం:వరంగల్లు జిల్లా వ్యక్తులు
వర్గం:జన్మస్థలం తెలియని వ్యక్తులు
తాండూరు పురపాలకసంఘం

thumb|తాండూర్ పట్టణం నుండి చించోళి వెళ్ళు ప్రధాన రహదారి నుంచి విజయవిద్యాలయ పాఠశాలవైపు వెళ్ళు రహదారి దృశ్య చిత్రం
వికారాబాదు జిల్లా, తాండూరు పట్టణానికి చెందిన **తాండూరు పురపాలక సంఘము** 1953, నవంబర్ 23న మూడవ గ్రేడు పురపాలక సంఘముగా ప్రారంభించబడింది. 2010లో ఈ పురపాలక సంఘం గ్రేడును రెండవశ్రేణి పురపాలక సంఘంగా అప్‌గ్రేడ్ చేయబడింది. ప్రస్తుతం ఇందులో 31 వార్డులు ఉన్నాయి. పురపాలక సంఘ పరిధిలో 2001 ప్రకారం జనాభా 57941 కాగా, 2011 నాటికి 65115కు పెరిగింది.

తాండూరు పురపాలకసంఘం మొదటి చైర్మెన్‌గా ముధెళ్ళి నారాయణరావు పనిచేశారు. 1961 లో పట్టణ జనాభా కేవలం 2000 ఉండగా నేడు సుమారు 70 వేలకు పైగా జనాభాతో విలసిల్లుతోంది. నాపరాతి గనులు, పాలిష్ మిషన్ల వల్ల అనేక మంది జీవనోపాధి కొరకు మారుమూల పరిసర ప్రాంతాల గ్రామాల నుంచి వచ్చి నివాసం ఏర్పరచుకున్నారు. పాలిష్ మిషన్ల వల్ల మున్సీపాలిటీకి అధిక మొత్తంలో ఆదాయం కూడా వస్తుంది. అలాగే భవన నిర్మాణాల పరిశ్రల ఏర్పాటు అనుమతులకు మునిసిపాలిటీకి అనుమతి ఫీజు లభిస్తుంది. ప్రస్తుతం పట్టణ పరిధిలో 31 వార్డులు ఉన్నాయి. ప్రతి వార్డు తరఫున ఒక వార్డు సభ్యుడు పురపాలక సంఘంలో ఆ వార్డు తరఫున ప్రాతినిధ్యం వహించి ప్రజల సమస్యలను పరిష్కరించుటకు కృషిచేస్తారు.
## బయటి లింకులు
*cdma.gov.in/Tandur
## మూలాలు

వర్గం:తాండూరు
వర్గం:తెలంగాణ పురపాలక సంఘాలు
వర్గం:1953 స్థాపితాలు
వర్గం:వికారాబాదు జిల్లా పురపాలక సంఘాలు
మల్లాది చంద్రశేఖరశాస్త్రి

**మల్లాది చంద్రశేఖరశాస్త్రి** ప్రముఖ పండితుడు, పురాణ ప్రవాచకులు. ఆయన స్వరంలోని మాధుర్యం, రామాయణ, భారత, భాగవతాలపై ఆయనకున్న పట్టు కారణంగా పురాణప్రవచన ప్రముఖులలో ఆయన ప్రత్యేకతను సంతరించుకున్నారు. తన పదిహేనవ ఏట నుంచి ప్రారంభించిన ఈ ప్రవచన యజ్ఞం అసిధారావ్రతంగా ఇప్పటికీ కొనసాగుతోంది. ఉపన్యాసం, హరికథ, నాటకం, పురాణం కలిపి శ్రోతలను ఆకట్టుకునే విధంగా పురాణ ప్రవచనం చేయడంలో మల్లాది చంద్రశేఖరశాస్త్రి సుప్రసిద్ధులు.
## బాల్యం, విద్యాభ్యాసం
ప్రపంచ ప్రఖ్యాతి గాంచిన శైవక్షేత్రమైన అమరావతి మల్లాది చంద్రశేఖరశాస్త్రి గారి జన్మస్థలం. మల్లాది దక్షిణామూర్తి దంపతులకు 1925 ఆగస్టు 28వ తేదీన జన్మించిన చంద్రశేఖరశాస్త్రిగారు సనాతన సత్సంప్రదాయం గల కుటుంబంలో జన్మించారు. అమరావతి పరిసర గ్రామాల్లో వేదవిద్యలకు మల్లాది వారి కుటుంబం పేరుపొందింది. బాల్యంలో చంద్రశేఖరశాస్త్రిగారు వారి తాతగారైన మల్లాది రామకృష్ణ విద్వత్ చయనుల వద్ద సంస్కృతం, తెలుగు భాషాసాహిత్యాలు నేర్చారు. తాతగారి వద్దనే శాస్త్ర ప్రకరణం, చెప్పుకుని వేదాధ్యయనం చేశారు.

## బిరుదులు
మల్లాది చంద్రశేఖరశాస్త్రిగారు వారి సుదీర్ఘ పురాణ ప్రవచన ప్రస్థానంలో ఎందరో ప్రముఖులు, ప్రముఖ సంస్థలతో లెక్కలేనన్ని సన్మానాలు, సత్కారాలు, బిరుదులు పొందారు. అందులో ప్రముఖంగా తిరుమల తిరుపతి దేవస్థానాలలో శ్రీవేంకటేశ్వరస్వామి బ్రహ్మోత్సవాలకు వ్యాఖ్యాతగా స్వామివారి కల్యాణాన్ని భక్తుల కన్నుల ముందు సాక్షాత్కరింపచేసి *అభినవ వ్యాస* బిరుదును పొందారు. శృంగేరి పీఠాధిపతి చంద్రశేఖరస్వామి ఆశీర్వదించి సవ్యసాచి బిరుదును, భీమునిపట్నంలో సద్గురు శివానందమూర్తి నెలకొల్పిన సనాతనధర్మట్రస్ట్ ద్వారా ఎమినెంట్ సిటిజన్ అవార్డును అందుకోవడమే కాక మాజీ ప్రధాని పి.వి నరసింహారావు తో సత్కారం అందుకున్నారు. 2005లో ప్రతిష్ఠాత్మక రాజా-లక్ష్మీ అవార్డు ద్వారా వచ్చిన లక్ష రూపాయల నగదును సనాతనధర్మట్రస్టుకు విరాళమిచ్చారు.

## శివైక్యం
ఆధ్యాత్మిక స్రష్ట మల్లాది చంద్రశేఖర శాస్త్రి 96 ఏళ్ళ వయసులో హైదరాబాదులోని స్వగృహంలో జనవరి, 14, 2022న వయోభారంతో తుదిశ్వాస విడిచారు.

## మూలాలు

## బయటి లింకులు
* యూట్యూబులో బ్రహ్మశ్రీ మల్లాదిచంద్రశేఖరశాస్త్రిగారి పరిచయం

వర్గం:1925 జననాలు
వర్గం:2022 మరణాలు
వర్గం:తెలుగు పండితులు
వర్గం:సంస్కృత పండితులు
ఎర్రేపల్లి

**ఎర్రేపల్లి,**  తిరుపతి జిల్లా**,** పాకాల మండలం లోని రెవెన్యూయేతర గ్రామం.

## మూలాలు

వర్గం:పాకాల మండలంలోని రెవెన్యూయేతర గ్రామాలు
కృష్ణా పురం

**కృష్ణాపురం,** తిరుపతి జిల్లా పాకాల మండలానికి చెందిన రెవెన్యూయేతర గ్రామం.

:
## మూలాలు

## వెలుపలి లంకెలు
వజ్జేరు పల్లి

**వజ్జేరు పల్లి** తిరుపతి జిల్లా పాకాల మండలానికి చెందిన రెవెన్యూయేతర గ్రామం

## రవాణా సౌకర్యాలు
ఈ గ్రామం పాకాల గ్రామంతో కలిసివున్నది. తిరుపతి - మదనపల్లె, తిరుపతి పెనుమూరు మార్గ కూడలిలో ఉంది. పాకాల రైల్వే జంక్షను ఇక్కడే ఉంది. కనుక రైల్వే రవాణా, రోడ్డు రవాణాకు అనుకూలముగా ఉంది.
## ప్రధాన పంటలు
వరి, చెరుకు, మామిడి పంటలు ప్రధానమైనవి.
## ప్రధాన వృత్తులు
వ్యవసాయం, వ్యాపారము ప్రధాన వృత్తులు, రైల్వేకార్మికులు
## మూలాలు

## వెలుపలి లంకెలు
నేలదాని పల్లి

**నేలదాని పల్లి,** తిరుపతి జిల్లా పాకాల మండలానికి చెందిన రెవెన్యూయేతర గ్రామం

## ప్రధాన పంటలు
వరి, చెరకు, మామిడి, కూరగాయలు ప్రధాన పంటలు.
## ప్రధాన వృత్తులు
వ్యవసాయము ప్రధాన వృత్తి.
## మూలాలు

## వెలుపలి లంకెలు
కాలిబ్రె (సాఫ్ట్వేర్)

**కాలిబ్రె** ఒక స్వేచ్ఛా, బహిరంగ మూలాల ఈ-పుస్తకాల చదవటానికి ఉపయోగపడే, అన్ని రకాల కంప్యూటర్ వ్యవస్థలపై పనిచేసే సాఫ్ట్వేర్. దీనిద్వారా వాడుకరులు ఈ-ప్రతుల సంగ్రహాలను నిర్వహించుట, ఈ-ప్రతులను దిద్దుట,చదువుట, సృష్టించుట చేయవచ్చు.వివిధ తీరులకు అనగా ఈ-పబ్ EPUB, అమెజాన్ కిండిల్ తీరులు, వివిధ ఈ-ప్రతి చదువరులతో పుస్తకాల స్థతి ఏకీకృతం, డిజిటల్ హక్కుల నిర్వహణ (Digital rights management (DRM) ) కు లోబడి ఈ-పుస్తకాల తీరులమధ్య మార్పిడ్లు చేయవచ్చు.

## చరిత్ర
కోవిద్ గోయల్ లిబ్పిఆర్యస్500 (**libprs500**) అనే సాఫ్ట్వేర్ ను 2006 అక్టోబరు 31 న విడుదలైన సోనీ పిఆర్ఎస్-500 ను లినక్స్ లో వాడుటకు, మొబైల్ రీడ్ జట్టుల సహాయంతో బహిరంగ ఫైల్ తీరు కాని ఎల్ఆర్ఎఫ్ లక్షణాలను కనుగొనటానికి తయారుచేశాడు. 2008లో, దీని పేరు కాలిబ్రెగా మార్చబడింది.

## సౌలభ్యాలు
కాలిబ్రె వివిధ ఫైల్ తీరులను, వివిధ చదివే పరికాలకు తోడ్పాటు కలిగివుంది.వీటిలో చాలా ఫైల్ తీరులు సవరణలుచేయవచ్చు. ఖతి మార్చటం లేక విషయసూచిక చేర్చటం లాంటి పనులు చేయవచ్చు. డిజిటల్ పుస్తకాలను వేరే తీరులోకి మార్చవచ్చు. డిజిటల్ హక్కుల నిర్వహణ గల పుస్తకాలను ఆహక్కులను తొలగించిన తరువాత మాత్రమే సవరణలు చేయవచ్చు. వీటికొరకు ప్లగిన్లు ఉన్నాయి.

కాలిబ్రె వ్యక్తిగత ఈప్రతులను పుస్తకవివరాల (మెటాడేటా)ఆధారంగా క్రమంలోపెట్టడానికి, వివిధ వర్గాలలో చేర్చడానికి వాడుకోవొచ్చు. ఈ మెటాడేటాను వివిధ రకాల ఆన్లైన్ మూలాలనుండి పొందవచ్చు. (ISBNdb.com); ఆన్లైన్ పుస్తక అమ్మకం దారులు, ప్రాజెక్టు గుటెన్బర్గ్ ఇంటర్నెట్ ఆర్కీవ్ లాంటి ఉచిత ఈ ప్రతులు అందజేసే సంస్థలు;గుడ్ రీడ్స్ లాంటి పుస్తక సముదాయ స్థలాలు లాంటి చోట్ల నుండి పొందవచ్చు. రచయిత పేరుతో, లేక శీర్షికతో వెతకవచ్చు. పూర్తిపుస్తకంలో వెతకటం ఇంకా చేయాలి.

ఈ ప్రతులను దిగుమతి చేసుకోవటం ద్వారా, లేక ఫైళ్లను మానవీయంగా చేర్చటం ద్వారా లేక చదువుపరికరాన్ని అనుసంధానం చేయటం ద్వారా దీనిలో చేర్చవచ్చు. ఆన్లైన్ లో గల విషయాలను ఈ ప్రతులుగా మార్చుటకు చిట్టి ఉపకరణాలు ఉన్నాయి.ఈ ప్రతులను తోడ్పాటుగల పరికరాలన్నిటికి USBద్వారా లేక మెయిల్ (అమెజాన్ కిండిల్ కు) పంపటం ద్వారా పంపించవచ్చు.ఈ గ్రంథాలయంలోని విషయాలను ఇవివున్న కంప్యూటర్ సర్వర్ గాపనిచేస్తుంటే, విహరిణితో వేరే ప్రాంతంనుండి చూడవచ్చు. ఇలాంటి పరిస్థితులలో క్రమానుసారం కొత్తగా చేరిన ఈ ప్రతులను చందాదారులకు అఫ్రమేయంగా పంపవచ్చు.

రూపం 1.15 (2013 డిసెంబరు) నుండి నేరుగా ఈప్రతులు తయారు చేయసౌకర్యం కలిగివుంది. ఇది పూర్తి స్థాయిలో పనిచేసే సిగిల్ లాంటిదే కాని దానిలాగా విజీవిగ్ సవరణ పద్ధతి లేనిది.

## మూలాలు

## బయటి లింకులు

* 
* Apprentice Alf

 

వర్గం:Free application software
వర్గం:Free software programmed in C
వర్గం:Linux text-related software
వర్గం:Cross-platform free software
వర్గం:Free software programmed in Python
వర్గం:EPUB readers
వర్గం:2008 introductions
వర్గం:Software that uses Qt
వర్గం:ఈప్రతి సాఫ్ట్వేర్
తెల్లబట్ట

**తెల్లబట్ట** (ఆంగ్లం: **White discharge**, **Leukorrhea** or **leucorrhoea**) అనేది స్త్రీలలో కనిపించే ఒక వైద్యపరమైన సమస్య. దీనిలో తెల్లని లేదా లేత పసుపు రంగు ద్రవాలు యోని నుండి బయటకు వస్తాయి. 
దీనికి చాలా కారణాలున్నా ముఖ్యంగా ఇస్ట్రోజన్ సమతౌల్యత లోపించడం ప్రధానమైనది. ఇలా విడుదలయ్యే ద్రవాలు ఇన్‌ఫెక్షన్ లేదా కొన్ని లైంగిక వ్యాధులులో చాలా ఎక్కువై ఇబ్బంది కలిగిస్తాయి. కొందరిలో ద్రవాలు దుర్వాసన కలిగి దురదను కలిగిస్తాయి.ఇది సాధారణంగా యోని లేదా గర్భాశయ యొక్క శోథ పరిస్థితులకు ద్వితీయత లేని రోగ లక్షణం. యోని ద్రవాన్ని సూక్ష్మదర్శిని తో  పరీక్షించేటప్పుడు  తెల్లరక్తకణాలు >10 ఉంటె ల్యూకోరియా గా నిర్ధారించవచ్చు.

యోని ద్రవాలు స్రవించడం, అసహజం కాకపోయినా యౌవనంలోని యువతులలో ప్రథమ రజస్వల చిహ్నంగా ఇవి కనిపిస్తాయి. 

## సైకాలాజిక్ లుకొరియా
ఇది ఒక ప్రధాన సమస్య కాదు వీలైనంత త్వరగా పరిష్కరించుకోవాలి. యోని దాని రసాయన సమతుల్యతను అలాగే యోని కణజాలం యొక్క వశ్యతను సంరక్షించేందుకు ఉపయోగించే యోనిన సహజ రక్షణ యంత్రాంగం కావచ్చు. సైకాలాజిక్ లుకొరియా అనేది ఈస్ట్రోజెన్ ప్రేరేపణ సంబంధిత లుకొరియా . 
లుకొరియా సాధారణంగా గర్భిణీ స్త్రీలలో రావచ్చు. ఇది ఈస్ట్రోజెన్ పెరిగినందు వలన యోనికి ఎక్కువ రక్త ప్రసరణ జరుగుతుంది. అడ శిశువులలో గర్భాశయము ఈస్ట్రోజెన్ కి బయటపడినప్పుడు వారికి లుకొరియా కొంత కాలము వరకు ఉంటుంది .లుకొరియా లైంగిక ప్రేరణ ద్వారా కూడా కలుగవచ్చు.

## ఇన్ఫ్లమేటరీ లుకొరియా
ఈ లుకొరియా యోని ద్వారము వద్ద రద్దీ వలన కలుగుతుంది.పసుపుపచ్చగా ఉన్న సందర్భాలలో లేదా ఒక వాసనను ఇచ్చే సందర్భంలో ఒక వైద్యుడిని సంప్రదించవచ్చు, ఇది అనేక వ్యాధుల ప్రక్రియలకు సంకేతంగా ఉంటుంది, వీటితో సహాసేంద్రీయ బాక్టీరియల్ ఇన్ఫెక్షన్ లేదా లైంగిక సంక్రమణ వ్యాధి రావచ్చు .

శిశుజననం తరువాత, రక్తనాళము, ఫౌల్-స్మెల్లింగ్ లాచ్యా (రక్తాకణం, శ్లేష్మం, కణజాలం కలిగిన పోస్ట్-పార్టనమ్ యోని విడుదల,) తో పాటు రక్తనాళాలు, రక్తనాళాలు (ఔషధం) యొక్క వైఫల్యం (గర్భాశయం పూర్వ-గర్భం పరిమాణంలో తిరిగి వస్తుంది) సంక్రమిస్తుంది .

పరిశోధనలు: తడి స్మెర్, గ్రామ్ స్టెయిన్, సంస్కృతి, పాప్ స్మెర్, బయాప్సీ.

## పారాసైటిక్ లుకొరియా
ట్రైకో మోనోడ్స్, పారాసిటిక్ ప్రోటోజోవన్ సమూహం, ప్రత్యేకంగా ట్రికోమోనాస్ వాజినాలిస్ వలన కూడా లుకొరియా సంభవిస్తుంది. ఈ వ్యాధి యొక్క సాధారణ లక్షణాలు మంట, దురద, నురుగు వంటి పదార్థం బయటకి రావడం, మందమైన, తెలుపు లేదా పసుపు శ్లేష్మం.

## చికిత్సా పద్ధతులు
లుకొరియా లైంగిక సంక్రమణ వ్యాధుల వలన రావచ్చు, అందువలన లైంగిక సంక్రమణ వ్యాధులకు చికిత్స పొందితే లుకొరియాని కూడా చికిత్స చేయవచ్చు .
చికిత్సలో మెట్రోనిడాజోల్ వంటి యాంటీబయాటిక్స్ ఉండవచ్చు. లైంగిక సంక్రమణ వ్యాధి ల యొక్క చికిత్సకు ఇతర సాధారణమైన యాంటీబయాటిక్స్   క్లిండమైసిన్ లేదా ట్రినిడాజోల్ వంటివి వాడవచ్చు.
## పద చరిత్ర
లికోరియా అనే పదం గ్రీకు λευκός (ల్యూకోస్, "తెల్ల") + ῥοία (రాయ్యా, "ఫ్లో, ఫ్లక్స్") నుండి వచ్చింది. లాటిన్లో లుకోరియాలో ఫ్లూర్ ఆల్బుస్ అని పిలుస్తారు .
## మూలాలు

## బయటి లింకులు
* Overview at americanpregnancy.org

వర్గం:వ్యాధి లక్షణాలు
రాయలసీమ పరిరక్షణ సమితి

**రాయలసీమ పరిరక్షణ సమితి** ఆంధ్రప్రదేశ్  రాజకీయ పార్టీ.

రాష్ట్ర విభజన ప్రకటనతో సమైక్యాంధ్ర ఉద్యమం ఉదృత రూపం దాల్చిన తరుణంలో  తిరుపతిలో కొత్తగా రాయలసీమ పరిరక్షణ సమితి పార్టీ ఆవిర్భవించింది. నందికొట్కూరు మాజీ శాసన సభ్యుడు బైరెడ్డి రాజశేఖరరెడ్డి నేతృత్వంలో ప్రత్యేక రాయలసీమ కోసం ఈ పార్టీ ఏర్పడింది.  ఇది కదిరి తిమ్మమ్మమర్రిమాను జెండాతో, 20 మంది రాయలసీమ ప్రముఖుల చిత్రాలతో ఆవిర్భవించిన పార్టీ. మర్రిచెట్టు బొమ్మతో ఉన్న జెండాను అవిష్కరించారు. సీమలోని అధ్యాత్మిక గురువులు, చరిత్రలో నిలిచిన మహనుభావులు ఫోటొలను ఈ జెండాలో ముద్రించారు. తిరుపతి ఇందిరా మైదానంలో జరిగిన పార్టీ ఆవిర్భావ కార్యక్రమంలో బైరెడ్డి రాజశేఖర్‌రెడ్డి ప్రసంగిస్తూ రాయలసీమలోని అనంతపురం, కర్నూలు, కడప, చిత్తూరు జిల్లా లను 10 జిల్లాలుగా రూపొందించి కొత్త రాష్ట్రం ఏర్పాటు చేసేందుకు పోరాడతామని చెప్పారు.

## ఇవి కూడా చూడండి
* రాయలసీమ హక్కుల ఐక్య వేదిక

## మూలాలు

## ఇతర లింకులు
* https://web.archive.org/web/20140220123559/http://www.rayalaseemaparirakshanasamithi.org/
* http://54.243.62.7/regional/article-115669

వర్గం:ఆంధ్రప్రదేశ్ రాజకీయ పార్టీలు
ఏలేశ్వరోపాధ్యాయులు

**ఏలేశ్వరోపాధ్యాయులు** సంస్కృతకవి, గొప్ప సంప్రదాయ విద్యా వేత్త. 
## జీవిత విశేషాలు
ఆయన శ్రీశైలమునకు పశ్చిమ భాగంలో గల ఏలేశ్వరము అను గ్రామంలో నివసించేవారు. కనుకనే ఇతనికి ఈ పేరు కలిగెను. చిన్నప్పుడే సకలశాస్త్రములు నేర్చి విద్యార్థులకు పాఠములు చెప్ప ఆరంభించినందున ఈయన మొదటిపేరు ఎవరికిని తెలియక పోయెను., ఇతడు పదునాలుగు సంవత్సరముల వయస్సు ఉన్నప్పుడు రాజసభలకు పోయి శాస్త్ర ప్రసంగముచేసి ప్రతిపక్ష సిద్ధాంతములను అణచి స్వసిద్ధాంతమును స్థాపించెను. గౌతమస్మృతికి దర్పణము అనెడు వ్యాఖ్యానమును, తెనుగుదేశమును గురించిన భూగోళశాస్త్రము ఒకటియును ఇతనిచే రచియింపబడెను.

రానురాను యుగధర్మము వ్యాపించి వర్ణసాంకర్యము కలుగుచు ఉండఁగా ఆంధ్ర బ్రాహ్మణులను నాడులచే విభజించి భోజన ప్రతిభోజనములు తప్ప తక్కిన సంబంధబాంధవ్యములు ఆయాయి నాడువారు వారిలోనే జరుపుకొనుచు ఉండునట్లు నియమించెను. నాటినుండి వెలినాడు, వేగినాడు, ములికినాడు, కాసరనాడు, తెలగాణ్యులు అని ఐదు తరగతులు అయెను. (ఈ వెలినాడు, వేగినాడు మొదలగుపేర్లచే నూఱునాడులు విభాగింపఁబడెను అని ఒక చరిత్రకారుఁడు వ్రాసి ఉన్నాఁడు.) అందు వెలినాటివారు వెలనాటివారు అనియు, ములికినాటివారు మురికినాటివారు అనియు ఇప్పుడు పేర్కొనంబడుచు ఉన్నారు.

కాలక్రమమున కొందరు  బ్రాహ్మణులు వైదిక వ్యాపారములను వదలి లౌకిక వ్యాపారములయందు ప్రవేశించిరి. వారిని నియోగులు అంటారు. మొట్టమొదట ఆ నియోగుల సంఖ్య ఆఱువేలు అయినందున వారిని ఆఱువేల నియోగులు అంటారు.

నియోగులకును వైదికులకును బాంధవ్యము కలుగనేరదు.

## వనరులు
* పురాణనామచంద్రిక (యెనమండ్రం వెంకటరామయ్య) 1
## మూలాలు

వర్గం:సంస్కృత కవులు
నారాయణపేట పురపాలకసంఘం

**నారాయణపేట పురపాలకసంఘం, ** 2019 ఫిబ్రవరి 17 న ఏర్పడిన నారాయణపేట జిల్లాకు చెందిన పురపాలక సంఘం.గతంలో ఇది మహబూబ్‌నగర్ జిల్లాలో ఉండేది. మహబూబ్‌నగర్ జిల్లాలో మొట్టమొదటగా అవతరించింది. ఈ పురపాలక సంఘం తెలంగాణలోనే హైదరాబాదు తర్వాత రెండవ పురాతన పురపాలక సంఘంగా ఘనతకెక్కింది. 1947లో అవతరించిన ఈ పురపాలక సంఘానికి సమరయోధుడిగా ప్రసిద్ధి చెందిన రామచందర్ రావు కళ్యాణి తొలి చైర్మెన్ గా వ్యవహరించగా ఇప్పటివరకు 10 మంది ఈ విధులను నిర్వహించారు.ప్రస్తుతం ఇది మూడవశ్రేణి పురపాలక సంఘంగా కొనసాగుతుంది. 2014 మార్చి నాటికి ఈ పురపాలక సంఘం పరిధిలో 33 వార్డులు, 48825 ఓటర్లు కలరు. 2014 మార్చి 30న జరగబోయే ఎన్నికలకై చైర్మెన్ స్థానాన్ని బీసి (మహిళ) కు కేటాయించారు.

## జనాభా వివరాలు
ఈ పురపాలక సంఘం పరిధి 11.87 చకిమీ. 2001 ప్రకారం జనాభా 37,563 ఉండగా, 2011 నాటికి 41,539కు పెరిగింది. 2010-11 నాటికి ఈ పురపాలక సంఘం ఆదాయం 19.5, వ్యయము 19.27 కోట్ల రూపాయలు.

## సదుపాయాలు
పురపాలక సంఘం పరిధిలో సుమారు 3400 నల్లా కనెక్షన్లు ఉన్నాయి. 67 కిమీ పొడవైన రహదారులు, 71 కిమీపొడవైన మురికి కాల్వలు, ఒక పార్కు, ఒక మార్కెట్, ఒక వధశాల, 11 కమ్యూనిటి భవనాలు ఉన్నాయి.

## ఆదాయ వనరులు
పురపాలక సంఘానికి ఇంటిపన్ను, నీటిపన్ను, అనుమతి ఫీజు ప్రధాన ఆదాయవనరులు. పురపాలక సంఘం నిర్మించిన 98 దుకాణాల ద్వారా వచ్చే ఆదాయము, ప్రభుత్వం నుంచి వచ్చే పలు గ్రాంటుల ద్వారా అభివృద్ధి కార్యక్రమాలు నిర్వహిస్తారు.
## 2005 ఎన్నికలు
2005లో నిర్వహించిన పురపాలక సంఘం ఎన్నికలలో చైర్-పర్సన్‌గా వై.శశికళ, వైస్-చైర్‌పర్సన్‌గా శిల్లా చంద్రశేఖర్ ఎన్నికయ్యారు.

## 2020 ఎన్నికలు
2020లో నిర్వహించిన పురపాలక సంఘం ఎన్నికలలో చైర్-పర్సన్‌గా అనసూయ, వైస్-చైర్‌పర్సన్‌గా హరినారాయణ్ బట్టడ్‌ ఎన్నికయ్యారు.

## మూలాలు

## బయటి లింకులు
*cdma.gov.in/Narayanpet

వర్గం:తెలంగాణ పురపాలక సంఘాలు
వర్గం:నారాయణపేట జిల్లా పురపాలక సంఘాలు
అవంతీ సుందరి

**అవంతీ సుందరి** ప్రాకృత భాషలో కవిత్వ రచన చేసిన వ్యక్తి. ప్రాచీన కాలం నాటి కవయిత్రిగా ఆమె చరిత్రకెక్కారు.
## స్థలకాలాలు
అవంతీ సుందరి క్రీ.పూ.9వ శతాబ్దిలో జీవించారు. ఆమె ప్రాకృత సాహిత్యంలో గొప్ప నాటకకర్తగా, మహాపండితుడిగా ప్రఖ్యాతుడైన రాజశేఖరుని భార్య. రాజశేఖరుని పలు రచనల్లో తన భార్య అవంతీ సుందరి చౌహాన్ల కుటుంబానికి చెందిన వ్యక్తి అనీ, తన బాలరామాయణ కావ్యంలో తాము మహారాష్ట్ర ప్రాంతానికి చెందినవారమని ప్రస్తావించారు.

## సాహిత్యరంగం
రాజశేఖరుని సాహిత్యంలో ఆమె ప్రస్తావనలు పలుమార్లు వస్తాయి. ఆమె స్వయంగా కవిత్వం రచించినట్లు, భర్త కవిత్వ రచనలో ప్రోత్సాహం, సహకారం అందజేసినట్లు పలు సారస్వతాధారాలు కనిపిస్తున్నాయి. సాహిత్యాన్ని గురించి, సాహిత్యాభిరుచి గురించి ఆమె చేసిన పలు వ్యాఖ్యలను, విమర్శ దృక్పథాన్ని గురించి తన కర్పూరమంజరి నాటకంలో రాజశేఖరుడు ప్రస్తావనలు చేశారు. హేమచంద్రుడు రచించిన 12వ శతాబ్ది నాటి *దేశీ నామమాల*లో కొన్ని పేర్లను విశదీకరించడానికి అవంతీ సుందరి రచించిన కొన్ని కవితలను ఉదహరించారు. దీనివల్ల ఆమె కవిత్వం బహుళ ప్రాచుర్యంలో ఉండేదని స్పష్టమవుతోంది.

## మూలాలు

వర్గం:భారతీయ రచయిత్రులు
ఇల్లిందల సరస్వతీదేవి

**ఇల్లిందల సరస్వతీదేవి** (1918-1998) తెలుగు కథారచయిత్రి. భారతీయ అత్యున్నత సాహిత్య పురస్కారంగా వాసికెక్కిన కేంద్ర సాహిత్య అకాడమీ అవార్డు పొందిన తొలి తెలుగు రచయిత్రి.
## వ్యక్తిగత జీవితం
ఇల్లిందల సరస్వతీదేవి 1918 జూన్ 15 న పశ్చిమ గోదావరి జిల్లా నర్సాపురంలో జన్మించారు. ఆమెకి చిన్నతనంలోనే వివాహం జరిగింది. ఆపై ఉస్మానియా విశ్వవిద్యాలయంలో ఆచార్యవృత్తిలో కొనసాగుతున్న భర్త సహకారంతో ఆమె మెట్టినింట విద్యాభ్యాసాన్ని కొనసాగించారు. స్వయంకృషితో ఇంగ్లీషు, హిందీ నేర్చుకున్నారు. జర్నలిజంలో డిప్లమా పొందారు.

## రచన రంగం
ఇల్లిందల సరస్వతీదేవి 250 కథలను, 5 నవలలు రచించారు. 5 వ్యాససంపుటాలు, జీవితచరిత్రలు రచించారు. బాలసాహిత్యకారిణిగా నాటికలు, రేడియో నాటికలు రచన చేశారు. కృష్ణాపత్రికలో *ఇయంగేహేలక్ష్మీ*, ఆంధ్రపత్రికలో *వనితాలోకం* శీర్షికలు నిర్వహించారు. వివిధ భాషల్లోంచి ఎన్నో పుస్తకాలను అనువాదాలు కూడా చేశారు. కథాసంకలనాలు వెలువరించారు.
# దరిజేరిన ప్రాణులు 
# ముత్యాల మనసు 
# స్వర్ణకమలాలు 
# తులసీదళాలు 
# రాజహంసలు
# కళ్యాణ కల్పవల్లి
# మనము - మన ఆహారము (అనువాదము)
# అనుపమ (నవల)
#భారతనారి - నాడూ నేడూ (భారతదేశంలో స్త్రీల ప్రతిపత్తి)
### మనము మన ఆహారము
కె.టి.అచ్చయ్య భారత ఆహార చరిత్ర గురించి సాధికారికమైన ఆంగ్ల గ్రంథాలు రచించిన ఆహార శాస్త్రవేత్త, ఆహార చరిత్రకారుడు. మనం నిత్యజీవితంలో తినే ఆహారంలో ఏ కాయగూరలు, పళ్ళు ఏయే ప్రదేశాల్లో జన్మించాయో, ఎప్పుడు భారతదేశం వచ్చాయో, ఏ కాలం నాటీ ప్రజలు ఎటువంటీ ఆహారాన్ని భారతదేశంలో స్వీకరించారో ఆహార చరిత్రలో చర్చకు వస్తుంది. ఈ గ్రంథం అంత లోతైనది కాదు. పలు ఆకరాల నుంచి భారతీయుల ఆహారంలోని న్యూట్రిషన్స్‌ గురించి స్వీకరించి వాటిని తేలికగా శాస్త్రంతో పరిచయం లేనివారికి కూడా అర్థమయ్యేలా చేయడం దీని లక్ష్యం. భారతదేశానికి సంబంధించిన పలు అంశాలను సవివరంగా భారత పాఠకులకు అందించడమే లక్ష్యంగా ప్రారంభించిన శీర్షిక - భారతదేశం-ప్రజలూ. ఆ శీర్షికన నేషనల్ బుక్ ట్రస్ట్, ఇండియా ద్వారా ఈ అనువాద రచనను సరస్వతీదేవి రచించగా 1981లో ప్రచురితమైంది.

## సామాజికరంగం
తెలుగు మహిళల కోసం 1934లో యల్లాప్రగడ సీతాకుమారితో కలిసి 1934లో హైదరాబాదులో *ఆంధ్ర యువతి మండలి*ని స్థాపించి కార్యదర్శిగా, ఉపాధ్యక్షురాలిగా బాధ్యతలు నెరవేర్చారు. నేరస్తుల్లో పరివర్తన తీసుకువచ్చేందుకు మూడేళ్ళపాటు జైలు విజిటరుగా ఉన్నారు. కేంద్ర, రాష్ట్ర సినిమా అవార్డు కమిటీల్లో సభ్యురాలిగా బాధ్యతలు నిర్వహించారు.

## పురస్కారాలు, గౌరవాలు
alt=Swarnakamalalu.jpg|thumb|ఇల్లిందల సరస్వతీదేవి రచించిన కథాసంకలనం
* 1982లో స్వర్ణకమలాలు కథాసంకలనానికి కేంద్ర సాహిత్య అకాడమీ అవార్డు పొందారు.
* స్వర్ణకమలాలు కథాసంకలనానికి రాష్ట్ర సాహిత్య అకాడమీ పురస్కారం అందుకున్నారు.
* 1958లో ఏర్పడిన ఆంధ్రప్రదేశ్ శాసన మండలికి నామినేటెడ్ ఎమ్మెల్సీ పదవి లభించింది.
## మూలాలు

5. శీలా సుభద్రాదేవి.. దార్శనికకథకురాలు ఇల్లిందల సరస్వతీదేవిగారు వ్యాసం. 3019 ఏప్రిల్. పాలపిట్ట పత్రిక

వర్గం:తెలుగు రచయిత్రులు
వర్గం:కేంద్ర సాహిత్య అకాడమీ పురస్కార గ్రహీతలు
వర్గం:ఆంధ్రప్రదేశ్ సాహిత్య అకాడమీ పురస్కార గ్రహీతలు
వర్గం:1918 జననాలు
వర్గం:1998 మరణాలు
వర్గం:పశ్చిమ గోదావరి జిల్లాకు చెందిన శాసనమండలి సభ్యులు
వర్గం:తెలుగు కథా రచయితలు
వర్గం:తెలుగు నవలా రచయితలు
వర్గం:పశ్చిమ గోదావరి జిల్లా రచయిత్రులు
వర్గం:కేంద్ర సాహిత్య అకాడమీ పురస్కారం పొందిన తెలుగు రచయిత్రులు
వర్గం:కేంద్ర సాహిత్య అకాడమీ పురస్కారం పొందిన ఆంధ్రప్రదేశ్ రచయిత్రులు
తెలుగు సాహిత్యంలో మహిళలు

thumb|256x256px|తెలంగాణ ప్రభుత్వ భాషా సాంస్కృతిక శాఖ నిర్వహించిన కవి సమ్మేళనంలో  తెలంగాణ సాహిత్యంలో కృషి చేసిన ప్రముఖ రచయిత్రులు
తెలుగు సాహిత్యంలో రచనలు చేస్తున్న మహిళల సంఖ్య నానాటికీ పెరుగుతోంది. ప్రాచీన సాహిత్యంలో వెలుగులోకి వచ్చిన కవయిత్రుల సంఖ్య తక్కువగానే కనిపిస్తున్నా ఆధునిక కాలంలో రాశిలోనూ, వాశిలోనూ ఎక్కువగానే ఉంది.
## చరిత్ర
### ప్రాచీన భారత చరిత్రలో కవయిత్రులు
క్రీ.పూ.6వ శతాబ్దం నాటి బౌద్ధ భిక్షుకిల నుంచి మొదలుకొని సా.శ. 1 - 3 శాతాబ్దాల నాటి తమిళ సంగం యుగం వరకూ పరిగణనలోకి తీసుకుంటే స్త్రీలు రచనలు చేసిన దాఖలాలు విరివిగా కనిపిస్తాయి. క్రీ.పూ.650ల నాటి ఇప్పటి కర్ణాటక ప్రాంతంలో జీవించిన విజ్జిక (విద్య) అనే కవయిత్రిని మహాకవి కాళిదాసు ప్రతిభతో పోలుస్తూ చేసిన పలు వ్యాఖ్యలు దొరుకుతున్నాయి. సా.శ.9వ శతాబ్దపు ప్రాకృత పండితుడు రాజశేఖరుడి భార్యయైన అవంతీ సుందరి కవయిత్రిగా ఆనాటి సమాజంలో సుప్రసిద్ధురాలని చెప్పేందుకు ఆధారాలున్నాయి. ఆమె ప్రాకృతంలో కవిత్వాన్ని సృజించింది. ఐతే వీరి ప్రస్తావనలు, ప్రశస్తులు దొరుకుతున్నాయే తప్ప వీరు సృజించిన సాహిత్యం అలభ్యం.
## ప్రతిష్టాత్మక పురస్కారాలు గ్రహీతలు
[alt=Malati Chandoor.JPG|thumb|కేంద్ర సాహిత్య అకాడమీ పురస్కారం పొందిన రచయిత్రి '''[మాలతీ చందూర్**]]

=== కేంద్ర సాహిత్య అకాడమీ పురస్కారం పొందిన రచయిత్రులు ===
భారతదేశంలోని అత్యున్నత సాహిత్య పురస్కారమైన [[కేంద్ర సాహిత్య అకాడమీ అవార్డు]]ను 4 రచయిత్రులు నవల, కథాసంకలనాలు, సాహిత్య విమర్శ వంటి ప్రక్రియలకు గాను అందుకున్నారు.
* **ఇల్లిందల సరస్వతీదేవి**: ఇల్లిందల సరస్వతీదేవి (1918-1998) ప్రముఖ తెలుగు కథారచయిత్రి. భారతీయ అత్యున్నత సాహిత్య పురస్కారంగా వాసికెక్కిన కేంద్ర సాహిత్య అకాడమీ అవార్డు సాధించిన తొలి తెలుగు రచయిత్రిగా ఆమె చరిత్రకెక్కారు. ఇల్లిందల సరస్వతీదేవి 250 కథలను, 5 నవలలు రచించారు. దరిజేరిన ప్రాణులు, ముత్యాల మనసు మొదలైన 5 వ్యాససంపుటాలు, జీవితచరిత్రలు రచించారు. బాలసాహిత్యకారిణిగా నాటికలు, రేడియో నాటికలు రచన చేశారు. కృష్ణాపత్రికలో ఇయంగేహేలక్ష్మీ, ఆంధ్రపత్రికలో వనితాలోకం శీర్షికలు నిర్వహించారు. వివిధ భాషల్లోంచి ఎన్నో పుస్తకాలను అనువాదాలు కూడా చేశారు. [[స్వర్ణకమలాలు (పుస్తకం)|స్వర్ణకమలాలు]], తులసీదళాలు, రాజహంసలు వంటి కథాసంకలనాలు వెలువరించారు. ఆమెకు 1982లో స్వర్ణకమలాలు కథాసంకలనానికి కేంద్ర సాహిత్య అకాడమీ అవార్డు, రాష్ట్ర సాహిత్య అకాడమీ పురస్కారం అందుకున్నారు. సరస్వతీదేవికి 1958లో ఏర్పడిన ఆంధ్రప్రదేశ్ శాసన మండలికి నామినేటెడ్ ఎమ్మెల్సీ పదవి లభించింది.
* **మాలతీ చందూర్**: బహుముఖ ప్రజ్ఞాశాలిగా, పలు ప్రక్రియల్లో రచనలు చేసి సుప్రసిద్ధురాలైన రచయిత్రి. కాలమిస్టుగా ఆంధ్రప్రభ వారపత్రికలో స్త్రీల కోసం నిర్వహించిన [[ప్రమదావనం]] అత్యంత ఎక్కువకాలం నడిచిన శీర్షికగా గిన్నిస్ రికార్డు సాధించింది. పాత కెరటాలు శీర్షికన 400 ఆంగ్ల నవలలను తెలుగు పాఠకులకు పరిచయం చేశారు. చీరాల పేరాల ఉద్యమం నేపథ్యంగా ఆమె రచించిన [[హృదయనేత్రి]] నవలకు 1992లో కేంద్ర సాహిత్య అకాడమీ పురస్కారం పొందారు. మద్రాసు నగరంలో చిరకాలం జీవించిన మాలతి కేంద్ర సెన్సార్ బోర్డు సభ్యురాలిగా పనిచేశారు. తమిళ భాషపై తనకున్న పట్టు కారణంగా [[డి.జయకాంతన్]], పార్థసారథి తదితర ప్రఖ్యాత తమిళ రచయిత నవలలను తెలుగులోకి అనువదించారు. ఆమె రాసిన [[వంటలు పిండివంటలు]] అనే వంటల పుస్తకం బహుళ ప్రాచుర్యాన్ని పొందింది.
* **అబ్బూరి ఛాయాదేవి**:
* **కాత్యాయని విద్మహే''':
### జ్ఞానపీఠ్ పురస్కార గ్రహీతలైన రచయిత్రులు
భారతీయ సాహిత్యరంగంలో మరో ప్రతిష్ఠాత్మక పురస్కారమైన జ్ఞానపీఠ్ పురస్కారం 2014 వరకూ 3 తెలుగు సాహిత్యకారులకు లభించగా వారిలో స్త్రీలు లేరు.

## మూలాలు

వర్గం:తెలుగు సాహిత్యం
విజ్జిక

విజ్జిక (విద్య) సా.శ.పూ.6వ శతాబ్ది నాటి కవయిత్రి. అతి ప్రాచీన కాలం నాటి కవయిత్రిగా చరిత్రలో స్థానం సంపాదించిన వ్యక్తి.
## స్థలకాలాలు
విజ్జిక సా.శ.పూ.650ల కాలంనాటి వ్యక్తిగా చరిత్రకారులు అంచనా వేస్తున్నారు. ఇప్పటి కర్ణాటక రాష్ట్రమున్న ప్రాంతంలో ఆమె నివసించినట్లుగా ఆధారాలు లభిస్తున్నాయి.
## రచనలు
సా.శ.100 సంవత్సరం కాలం నాటి బౌద్ధ పండితుడైన విద్యాకారుడు చేసిన సంకలనంలో విజ్జిక సాహిత్యంలో కొంతభాగాన్ని జతపరిచాడు. ఇవి తప్ప ఆమె సాహిత్యం నేడు అలభ్యం.

## ప్రాచుర్యం
సంస్కృత సాహిత్యంలోని మహాకవి కాళిదాసు ప్రతిభ, మేధస్సులతో ఆమెను పోల్చుతూ కొందరు ప్రాచీనులైన పండితులు చేసిన వ్యాఖ్యలు ఆమె ప్రాచుర్యానికి సాక్ష్యాలుగా నిలుస్తున్నాయి.

## మూలాలు
బ్రాహ్మణ పల్లె

**బ్రాహ్మణ పల్లె **, చిత్తూరు జిల్లా, పెద్దపంజని మండలానికి చెందిన రెవెన్యూయేతర గ్రామం.  

## మూలాలు
గ్లాడిస్ లోబో

300px|right|thumb|గ్లాడిస్ లోబో
గ్లాడిస్ లోబో (1921 మార్చి 15- 2009 అక్టోబరు 17) గుంటూరులో వైద్యవృత్తిని కొనసాగించి, అనేకమంది మహిళా వైద్యులకు శిక్షణలిచ్చిన మహిళ.
## వ్యక్తిగత జీవితం
గ్లాడిస్ లోబో బర్మాలో 1921లో జన్మించింది. ఆమె ఎం.డి గైనకాలజిస్టు గా పనిచేసింది. తన వృత్తి జీవితాన్ని పూర్తిగా సమాజ సేవలో కొనసాగించింది. ఆమె అనారోగ్యంతో బాధపడుతున్నవారికి సేవలు చేసింది. ఆమె పేద, నిస్సహాయులుగా ఉన్నరోగులకు సేవలు చేసిన త్యాగశీలి. 

## సంస్మరణ
గుంటూరులోని సెయింట్ జోసెఫ్ జనరల్ హాస్పటల్ లో రోగుల వార్డుల బ్లాక్ కు ఆమె పేరుతో "గ్లాడిస్ లోబో బ్లాక్" గా నామకరణం చేసారు.

## మూలాలు

వర్గం:మహిళా వైద్యులు
వర్గం:1921 జననాలు
వర్గం:2009 మరణాలు
గుడ్యాణం పల్లె

**గుడ్యాణం **చిత్తూరు జిల్లా, పెనుమూరు మండలానికి చెందిన రెవెన్యూయేతర గ్రామం .

## మూలాలు